ՋՐՎԵԺ ՀԱՄԱՅՆՔԻ ՂԵԿԱՎԱՐԻ ՈՒՂԵՐՁԸ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՆԿԱԽՈՒԹՅԱՆ ՀՌՉԱԿՄԱՆ 28-ՐԴ ՏԱՐԵԴԱՐՁԻ ԿԱՊԱԿՑՈՒԹՅԱՄԲ

*Ջրվեժ համայնքի հարգելի բնակիչներ*․
Այսօր մեր երկրի կարևորագույն տոներից մեկն է, մեր երկրի անկախության հռչակման 28-րդ տարեդարձը, ինչի առթիվ սիրով շնորհավորում եմ բոլորիս՝ ի Հայաստան, ի Արցախ և ի սփյուռս։
Տոն, որը համապետական է և մեզանից յուրաքանչյուրինը, որի կայացման, ամրապնդման, հարատևման գործընթացում ամեն մեկս անելիք ունենք։ Սիրենք, փայփայենք, գնահատենք, շենացնենք ու պահպանենք մեր երկիրը, մեր նախնյաց բնօրրանը։ Շատ թանկ է այն մեզ համար, թանկ է նրա յուրաքանչյուր թիզ հողը, որի համար դարեր ի վեր պայքարել ու մաքառել են սերունդներ։
Կրկին շնորհավորելով բոլորիս, մեր երկրին մաղթում եմ հզոր առաջընթաց, բազում դարերի խաղաղ ու ստեղծագործ ընթացք, աշխարհի զարգացած երկրներին համընթաց երթ դեպի լուսավոր, պայծառ, երջանիկ ապագան։
Կեցցե մեր երկիրը, մեր անկախ պետականությունը, դարերից եկող ու դարեր գնացող մեր ժողովուրդը։